NaiveNeuron/SloPal huggingface dataset:
Radošovský, Marián, poslanec NR SR (2015-12-02):
Ďakujem pekne za slovo. Vážená pani predsedajúca, kolegyne, kolegovia, keď sme rokovali opätovne a znovu a znovu ohľadom zmeny zákonov, ktoré súviseli so sociálnym balíčkom, ale ktoré sa týkali vlastne potravín a zníženej dépeháčky za ne, myslím si, že takéto návrhy musia mať dve stránky úvahy a dve stránky vlastne aj vplyvu. Jedna vec je vplyv na spotrebiteľa, ktorý je vlastne tým svojím spôsobom navigovaný, že potraviny tohto typu by mal, budú lacnejšie, mali by byť lacnejšie, ak sa to teda podarí, lebo mnoho takýchto aktivít sa v slovenskom tržnom priestore nikdy neujalo, lebo obchodníci zobrali všetku maržu, ktorú z toho zobrať mohli, a jednoducho zabudli aj ponížiť, aj keď sa menili kurzy a všetko možné, vždycky si to nechali pre seba. To znamená, to je jedna časť, keď chce vláda navigovať spotrebiteľa a, samozrejme, uľaviť aj jeho peňaženke, ale na druhú stranu, pokým takéto opatrenia nemajú aj motivačný charakter pre producentov, to znamená pre našich poľnohospodárov, farmárov, tak jednoducho ja v tom nevidím dobrý účel a je to len polovičné riešenie. Je pravda, žiaľ, o týchto veciach sa už plénum nedozvedá, pretože zelené správy sú rokované už dvakrát iba vo výbore. Je pravda, že vplyv na bilanciu agropotravinárskeho sektoru takéto opatrenia majú minimálne, lebo v takom stave, v akom je bilancia agropotravinárskeho sektora, keď už je tak katastrofálna, ako je, toto minimálne môže ovplyvniť, aby ste vedeli, o čom hovorím. Posledná pozitívna bilancia agropotravinárskeho sektora bola v roku 2003, keď sme po opatreniach vlády vlastne dokázali otočiť obchodnú bilanciu do mierne plusovej, a odvtedy trvalo bilancia klesá a pre, zvlášť pre poslancov SMER-u dávam do pozornosti, že v tejto chvíli je alebo v minulom roku bola bilancia agropotravinárskeho sektora 1 mld. eur v zápornom salde. To znamená, v korunách 30 mld. Napriek všetkým tým investíciám a napriek podporám, ktoré do poľnohospodárskeho sektora idú alebo do agropotravinárskeho sektora idú, takto je negatívna bilancia agropotravinárskeho sektora. A preto ak sa nezačne pri takýchto opatreniach, pri takomto type opatrení podmieňovať a podporovať zároveň domáca produkcia, tieto opatrenia majú len polovičný zmysel. A od slova polovičný zmysel k nezmyslu je celkom blízko. Čiže toto nie sú systémové veci, začnime to riešiť systémovo, začnime sa o tom rozprávať, akým spôsobom naštartovať znova agropotravinársky sektor tak, aby jednoducho on bol prínosom pre náš podiel, to znamená, hovorím, náš potravinársky a agropotravinársky podiel na HDP, pretože to je reálne. Pozrite sa na Poľsko, Poliaci tak naštartovali výrobu, tak naštartovali produkciu, že za chvíľu budú zahlcovať veľkú časť Európy vrátane nášho trhu. A my nie sme schopní v tejto chvíli nič iné robiť, len podporovať zahraničné firmy cez naše produkcie, či mlieka, či mäsa, či produkciu pšenice, kukurice alebo všetko ostatné, čo s tým súvisí. Takže si to láskavo uvedomme, kam tlačíme káru agropotravinárskeho sektora takýmito pseudoopatreniami. Ďakujem pekne.
Klus, Martin, podpredseda NR SR (2019-10-17):
Ďakujem, pani ministerka. Ja doplňujúcu otázku nemám. A keď, tak ju budem adresovať pani ministerke zdravotníctva. Ďalšiu otázku, tiež zhodou okolností odo mňa, vyžrebovanú, č. 7 na pána ministra financií Slovenskej republiky Ladislava Kamenického: „Vážený pán minister, aký je váš postoj na nezhodu medzi vaším plánom deficitu rozpočtu a odhadu analytikov, ktorí tvrdia, že deficit na budúci rok presiahne vami prezentovaných 0,49 %. Kde by ste hľadali hlavnú príčinu nereálnosti vyrovnaného rozpočtu, ktorý bol pôvodne plánovaný?“ Poprosím o odpoveď pána podpredsedu vlády. A možno ešte predtým, ako začne hovoriť, si dovolím na balkóne privítať študentov 1. Banskobystrického Súkromného gymnázia. Vitajte v Národnej rade! (Potlesk.)
B. Bugár, podpredseda NR SR: (2001-09-19):
J. Gajdoš, poslanec: Ďakujem za slovo. Asi vo vystúpení pána poslanca Brňáka bolo povedané všetko. Kardinálnym problémom alebo kardinálnou otázkou akceptovateľnosti tohto zákona je problém oddlženia majetku, ktorý prechádza na obce. Ja som včera na tento problém vo svojom vystúpení upozorňoval. Je pekná deklarácia, ústna deklarácia zo strany členov vlády a ubezpečovanie, že majetok, ktorý prechádza na obce a vyššie územné celky, bude oddlžený. Ale to zostáva naďalej v polohe ústnej deklarácie. Právne takéto tvrdenie nie je ničím podložené. Ďakujem.
Zmajkovičová, Renáta, podpredsedníčka NR SR (2013-09-17):
Pán poslanec Přidal.
Benčík, Ján, poslanec NR SR (2023-03-16):
Ďakujem, Peter, že si spomenul rómsky holokaust, porajmos, a ďakujem za to, že si spomenul ľudí, ktorí doposiaľ sa hlásia k režimu, ktorý má podiel na tomto rómskom holokauste, ktorí velebia jeho predstaviteľov a ktorí majú vo svojich volebných programoch či v rozličných pútačoch napríklad aj takéto veci, ktoré tu prečítam: „Spravme poriadok s parazitmi v osadách. Slušní ľudia na Slovensku sú denno-denne okrádaní, znásilňovaní a vraždení cigánskymi extrémistami. Zavedieme policajné cvičenia v čiernych osadách. Cigánski extrémisti si dovoľujú čoraz viac. Aby nás neterorizovali a neokrádali cigánski extrémisti. Odstráňme zvýhodňovanie cigánskych príživníkov pred slušnými ľuďmi. Protest proti cigánskemu teroru. Odstráňme zvýhodňovanie cigánskych príživníkov. Radikálne riešenie cigánskeho problému.“ Alebo takýto sľub, že: „Pri riešení cigánskej otázky sa nemôžeme pýtať, čo s cigánskym problémom, ale musíme sa pýtať, čo s cigánmi. Riešenie je jednoduché, treba im dať prácu, takú prácu, ktorú aj napriek svojej neprispôsobivosti zvládnu, cigáni budú využití pri stavbe diaľnic, železníc, pri rekonštrukcii pamiatok, najmä hradov a zámkov. Taktiež môžu pracovať na poliach pri zbere úrody, samozrejme, pod prísnym dohľadom národnej stráže.“ Ako veľmi to pripomína tie veci, ktoré tu boli kritizované z obdobia druhej svetovej vojny. A preto je veľmi smutné, že títo ľudia, ktorí sa sem dostali na kandidátke, Kotlebovej ľudovej strany, na kandidátke, ktorú vedie človek, ktorý je právoplatne odsúdený, hoci sú dnes v troch rôznych skupinkách a okrem nich je tu jedna sólistka, tu s nami sedí, a my musíme znášať ich prítomnosť.
Ďuriš Nicholsonová, Lucia, podpredsedníčka NR SR (2016-11-23):
Pán poslanec Jahnátek.
Šeliga, Juraj, poslanec NR SR (2022-10-19):
Ďakujem pekne, pán predseda. Kolegyne, kolegovia, nechcem vás zdržovať. V minulosti, keď zanikol poslanecký klub ZA ĽUDÍ, tak chybou Národná rada zvolila do kontrolného výboru Slovenskej informačnej služby pani poslankyňu Zemanovú bez toho, aby som sa ja vzdal tohto členstva, to znamená, že tam je legislatívne vákuum a ja som stále legálne členom tohto výboru, ale tento výbor má iba 12 členov. Aj pani Zemanová je členkou, keďže bola zvolená plénom, preto podávam pozmeňujúci návrh, aby sme toto dali na pravú mieru. Ten pozmeňujúci návrh znie nasledovne: Pozmeňujúci návrh poslanca Juraja Šeligu, ktorým sa mení a dopĺňa uznesenie Návrh zmeny v zložení výborov Národnej rady Slovenskej republiky (tlač 1265). 1. Za slová „volí poslanca Juraja Šeligu za člena Výboru Národnej rady Slovenskej republiky pre európske záležitosti, poslanca Jána Szőllősa (OĽANO) za náhradného člena Výboru Národnej rady Slovenskej republiky pre európske záležitosti za poslanca Juraja Šeligu.“ sa dopĺňa bod 2, ktorý znie nasledovne... bod B, ktorý znie nasledovne: „B. konštatuje, že Juraj Šeliga je členom Osobitného kontrolného výboru na kontrolu činnosti Slovenskej informačnej služby, pričom sa vzhľadom na rozhodnutie Národnej rady Slovenskej republiky o zvolení Anny Zemanovej za členku Osobitného kontrolného výboru na kontrolu činnosti Slovenskej informačnej služby mení uznesenie Národnej rady Slovenskej republiky č. 17 z 20. marca 2020 a to tak, že tento výbor má 13 členov.“ Prvý odsek predmetného uznesenia sa označuje ako bod A. Ďakujem pekne.
P. Paška, predseda NR SR: (2007-11-29):
Faktická poznámka – pán poslanec Fronc, Kubánek. Končím možnosť prihlásiť sa. Nech sa páči, pán poslanec Fronc.
Jarjabek, Dušan, poslanec NR SR (2012-07-24):
Ďakujem veľmi pekne za slovo, pán podpredseda, pán predsedajúci. Pán poslanec Galko, v súvislosti s tým, čo ste povedali teraz, a v nadväznosti na to, čo ste povedali predtým vo svojom prvom vystúpení, by som sa chcel spýtať na jednu úplne inú vec, ktorá ma zarazila na vašom vystúpení. Vy ste doslova povedali: „Ja som tiež všeličo podpísal.“ Pán poslanec Galko, priznám sa, takúto argumentáciu som v živote nepočul od nejakého ministra. Ale ak je to naozaj tak, že vy ste tiež všeličo podpísali, to znamená, všeličo ste podpísali, dokončím, o čom teraz nemáte ani páru, čo ste podpísali, no tak by som sa chcel spýtať, aké to bolo vedenie rezortu z vašej strany, ktorý ste viedli. A teraz oponujete niekomu inému, že by to malo byť tak alebo onak, keď ste tiež všeličo podpísali, o čom ste nemali ani šajnu, čo ste podpisovali. Je to tak, pán poslanec Galko, alebo sa mýlim, alebo chcete túto vetu trošku revidovať? Ďakujem za pozornosť.
I. Farkas, poslanec: (2008-06-19):
Ďakujem pekne.
Blanár, Juraj, podpredseda NR SR (2022-04-28):
Pán poslanec Blaha, môžete reagovať na faktické poznámky.
P. Hrušovský, podpredseda NR SR: (2001-09-17):
návrh zákona o organizovaní trhu s vybranými poľnohospodárskymi výrobkami, ktorý prerokúvame ako tlač 1120. Pán minister, prosím o uvedenie návrhu. P. Koncoš, minister pôdohospodárstva SR: Ďakujem za slovo, pán predsedajúci. Návrh vládneho návrhu zákona o organizovaní trhu s vybranými poľnohospodárskymi výrobkami sa predkladá na realizáciu zámeru programového vyhlásenia vlády transformovať súčasný Štátny fond trhovej regulácie na intervenčnú agentúru obdobnú inštitúciám pôsobiacim v Európskej únii. Cieľom tohto zámeru v agrárnej politike je zdokonalenie mechanizmov a následnou reguláciou trhu i zabezpečenie pripravenosti na vstup do Európskej únie a zapadá aj do širších zámerov vlády v oblasti verejných financií. Predkladaný vládny návrh zákona rieši vytvorenie právneho prostredia na reguláciu trhu s vybranými poľnohospodárskymi výrobkami, ktorý patrí do krajín Európskej únie a ktorý vyplýva zo spoločnej poľnohospodárskej politiky týchto krajín podľa článku 38 a 39 zmluvy o založení Európskeho spoločenstva. Vzhľadom na potrebu naplnenia cieľov, ktoré si predkladaný návrh zákona kladie v oblasti agrárnej politiky, rovnako si dovoľujem požiadať vás o vyjadrenie súhlasu s ním. Ďakujem za pozornosť.
Pčolinský, Peter, podpredseda NR SR (2023-09-07):
Kolegovia, kolegyne, zaujmite miesta, budeme o chvíľu zisťovať uznášaniaschopnosť. Vážené poslankyne, vážení poslanci, teraz ideme zisťovať uznášaniaschopnosť k 102. schôdzi, čiže k tomu Trestnému zákonu. Prosím, aby ste sa prezentovali. Pán poslanec Saloň, nerušte rokovanie, prosím vás. (Prezentácia.) Konštatujem, že prezentovalo sa 44 poslancov, a teda Národná rada nie je uznášaniaschopná . Prerušujem schôdzu do zajtra rána, kedy budeme zisťovať uznášaniaschopnosť po 100. schôdzi. Teraz vyhlasujem pätnásťminútovú, pätnásťminútovú prestávku a budeme pokračovať 101. schôdzou, k zdravotníctvu. Čiže pokračovať budeme 11.45 h. (Prerušenie rokovania o 11.30 hodine.) (Po prerušení rokovania 102. schôdze NR SR a po prestávke sa začalo rokovanie 101. schôdze NR SR.)
I. Šimko, minister obrany SR: (2003-07-03):
Ďakujem pekne a prosím ostatným pánov poslancov o podporu návrhu vlády na udelenie súhlasu s predĺžením pobytu slovenskej ženijnej jednotky v Afganistane. Ďakujem pekne. P. Rusko, podpredseda NR SR: Ďakujem pekne, pán minister. Chce sa vyjadriť pán spoločný spravodajca? Nechce, ďakujem pekne. Pokračujeme druhým čítaním o vládnom návrhu zákona, ktorým sa mení a dopĺňa zákon Národnej rady Slovenskej republiky č. 118/1996 Z. z. o ochrane vkladov a o zmene a doplnení niektorých zákonov v znení neskorších predpisov . Vládny návrh zákona ste dostali pred prvým čítaním ako tlač 223. Spoločnú správu výborov máte ako tlač 223a. Prosím podpredsedu vlády a ministra financií Slovenskej republiky Ivana Mikloša, aby vládny návrh zákona odôvodnil.
Kollár, Boris, predseda NR SR (2023-03-15):
Prosím, prezentujme sa a hlasujeme. (Hlasovanie.) Prítomných 135 poslancov, za 81, proti 14, zdržalo sa 39, 1 nehlasoval. Konštatujem, že sme schválili vládny návrh novely zákona č. 110/2004 Z. z. o fungovaní Bezpečnostnej rady v čase mieru . Pristúpime k hlasovaniu o návrhu uznesenia návrhu na aktualizáciu vojenského zastúpenia Slovenskej republiky pri orgánoch NATO/EÚ a návrh na vyslanie príslušníkov ozbrojených síl do orgánov vojenského zastúpenia pri NATO/EÚ a do vojenských štruktúr NATO/EÚ, tlač 1470. Prosím spoločného spravodajcu z výboru pre obranu a bezpečnosť pána poslanca Marcela Mihalika, aby hlasovanie uvádzal. (Hlasovanie o návrhu na aktualizáciu vojenského zastúpenia Slovenskej republiky pri orgánoch NATO/EÚ a návrh na vyslanie príslušníkov Ozbrojených síl Slovenskej republiky do orgánov vojenského zastúpenia pri NATO/EÚ a do vojenských štruktúr NATO/EÚ , tlač 1470.)
Doležal, Andrej, minister dopravy a výstavby SR (2021-09-16):
Ďakujem pekne. Vážený pán predsedajúci, panie poslankyne, vážení páni poslanci, dovoľte mi z poverenia vlády Slovenskej republiky uviesť v prvom čítaní vládny návrh zákona, ktorým sa mení a dopĺňa zákon č. 462/2007 Z. z. o organizácii pracovného času v doprave a ktorým sa menia a dopĺňajú niektoré zákony. Hlavným cieľom návrhu zákona je transpozícia smernice Európskeho parlamentu a Rady z roku 2020, ktorou sa stanovujú jednotné pravidlá pre vysielanie vodičov v odvetví cestnej dopravy. Mnohé členské štáty zaviedli vnútroštátne opatrenia v oblasti vysielania vodičov, ktoré viedli k právnej neistote a vysokej administratívnej záťaži, čo výrazným spôsobom komplikuje konkurencieschopnosť prevádzkovateľov cestnej dopravy z iných členských štátov Európskej únie. S účinnosťou od 2. februára 2022 sa preto zjednotia pravidlá vysielania vodičov v odvetví cestnej dopravy v rámci Európskej únie a budú určené dopravné činnosti, ktoré sa považujú za vysielanie vodičov. Informácia, doklady k vysielaniu sa budú vymieňať prostredníctvom informačného systému o vnútornom trhu, ktorý je už v súčasnosti využívaný na spoluprácu medzi členskými štátmi Európskej únie a Komisiou. Návrh zákona ďalej upravuje rozsah cestných kontrol, rozsah kontrol u prevádzkovateľov cestnej dopravy, upravuje technické vybavenie potrebné pre kontrolné orgány a upravuje sankcie za porušenie zákona. Vážené panie poslankyne, páni poslanci, chcem len povedať, že táto transpozícia je výsledkom obrovskej dohody tzv. balíka mobility. Je to obrovský kompromis medzi Komisiou a Parlamentom. A dovoľte mi preto požiadať o podporu pre prijatie a schválenie predložené vládneho návrhu zákona. Ďakujem pekne.
Pellegrini, Peter, predseda NR SR (2015-06-24):
S reakciou na faktické pán poslanec Mihál, nech sa páči.
Borec, Tomáš, minister spravodlivosti SR (2015-03-19):
Ďakujem pekne, čiže trošku pre mňa neplánovane, ale, samozrejme, chápem, treba operatívne zabezpečiť chod parlamentu. A tým pádom zastúpim pri uvedení tohto návrhu kolegu ministra hospodárstva pána Pavlisa. Takže, vážený pán predsedajúci, vážený pán predseda, pani podpredsedníčka, dovoľte aby som v rámci druhého čítania predložil vládny návrh zákona o občianskoprávnej zodpovednosti za jadrovú škodu a o jej finančnom krytí a o zmene a doplnení niektorých zákonov, ktorým vláda Slovenskej republiky zabezpečuje implementáciu tzv. Viedenského dohovoru z roku 1963 o občianskoprávnej zodpovednosti za škody spôsobené jadrovou udalosťou, ktorým je Slovenská republika viazaná. Návrh zákona zakotvuje princípy medzinárodnej úpravy občianskoprávnej zodpovednosti za jadrovú škodu, ponecháva súčasné limity zodpovednosti v prípade jadrovej udalosti, pričom ustanovuje spôsob rozdelenia finančných prostriedkov určených na kompenzáciu škôd počas obdobia po jadrovej udalosti, ďalej, zakotvuje objektívnu zodpovednosť prevádzkovateľa ako jediného zodpovedného subjektu s možnosťou liberácie len za splnenia presne stanovených podmienok a ustanovuje pre prevádzkovateľa ako jediného zodpovedného subjektu povinnosť byť poistený alebo mať finančnú zábezpeku na krytie svojej zodpovednosti. Dovoľte mi zároveň poďakovať za podporu vládneho návrhu zákona počas rokovania vo výboroch a rovnako za pozmeňujúce návrhy obsiahnuté v spoločnej správe gestorského výboru, ktoré precizujú text návrhu zákona. S pozmeňujúcimi návrhmi vecného, ako aj legislatívneho charakteru sa pán minister Pavlis stotožňuje, čiže aj ja sa s nimi stotožňujem. Vážený pán predsedajúci, vážené poslankyne, poslanci, dovoľte mi teda požiadať vás o schválenie predloženého vládneho návrhu zákona, ako aj o podporu pozmeňujúcich návrhov obsiahnutých v spoločnej správe gestorského výboru. Ďakujem za pozornosť. Skončil, pán predsedajúci.
M. Číž, podpredseda NR SR: (2006-12-12):
Teraz dávam slovo spoločnej spravodajkyni z výboru pre pôdohospodárstvo, životné prostredie a ochranu prírody pani poslankyni Magde Košútovej, aby nás informovala o výsledku rokovania výborov a aby odôvodnila návrh a stanovisko gestorského výboru. Nech sa páči.
Hrušovský, Pavol, podpredseda NR SR (2010-12-14):
Hlasujeme o bodoch 3 a 4 zo spoločnej správy. (Hlasovanie.) 143 prítomných, 79 za, 57 proti, 7 sa zdržalo. Schválili sme body 3 a 4 zo spoločnej správy.
Jahnátek, Ľubomír, poslanec NR SR (2016-03-23):
Sľubujem. (Potlesk.)
Brocka, Július, poslanec NR SR (2015-06-19):
Áno, ďakujem pekne. Vážený pán podpredseda, dámy a páni, ako poverený spravodajca k tomuto návrhu zákona dovoľte, aby som predniesol spravodajskú informáciu. Konštatujem, že návrh spĺňa náležitosti aj podľa rokovacieho poriadku, aj legislatívnych pravidiel tvorby zákonov. Môj kolega Pavol Zajac podrobne uviedol obsah návrhu zákona, ja, vychádzajúc z oprávnení, ktoré pre mňa ako spravodajcu vyplývajú z rokovacieho poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. Zároveň navrhujem, aby zákon prerokovali ústavnoprávny výbor a Výbor Národnej rady pre sociálne veci. Za gestorský výbor navrhujem Výbor Národnej rady pre sociálne veci a odporúčam, aby predmetný návrh zákona prerokovali do 10. septembra tohto roka a gestorský výbor do 11. septembra 2015, od prerokovania návrhu zákona v Národnej rade v prvom čítaní. Pán predsedajúci, skončil som, nech sa páči, otvorte rozpravu.
Uhrík, Milan, poslanec NR SR (2017-06-16):
Vážená pani predsedajúca, vážené kolegyne, vážení kolegovia, dovoľte mi, aby som v mene poslancov za stranu Kotleba – Ľudová strana Naše Slovensko uviedol návrh novely zákona, ktorým sa mení a dopĺňa zákon č. 532/2010 Z. z., to je zákon o Rozhlase a televízii Slovenska v znení neskorších predpisov. Hlavným cieľom predloženej novely zákona je snaha o takú striktnejšiu definíciu vyváženosti a plurality spravodajsko-
-publicistických relácií vysielaných v RTVS. Novelizovaný zákon bude od vedenia RTVS vyžadovať, aby RTVS vytvárala podmienky pre proporcionálne zastúpenie reprezentantov všetkých parlamentných politických strán vo vysielaní. Toľko na úvod, dovolím si potom prihlásiť sa do rozpravy ako prvý.
P. Paška, predseda NR SR: (2007-09-20):
Ako posledný v bode programu interpelácie vystúpi pán poslanec Haľko.
Grendel, Gábor, podpredseda NR SR (2021-10-27):
S reakciou na faktické poznámky, pán poslanec Richard Raši.
Mikloš, Ivan, podpredseda vlády a minister financií SR (2011-11-30):
Ďakujem. Vážený pán predseda, vážené panie poslankyne, páni poslanci, vláda Slovenskej republiky predkladá na rokovanie Národnej rady Slovenskej republiky návrh zákona, ktorým sa mení a dopĺňa zákon o dani z príjmov a tiež zákon o rozpočtovom určení výnosu dane z príjmov územnej samospráve. V čl. 1 sa mení a dopĺňa zákon o dani z príjmov. Konkrétne navrhované úpravy sú zamerané najmä na zrušenie disproporcie pri lízingovom odpisovaní hmotného majetku tak, aby sa majetok odpisoval nezávisle od spôsobu jeho obstarania. Ďalej je to zmena ročného daňového odpisu na mesačnú bázu. Ďalej opätovné zavedenie oslobodenia príjmov plynúcich z prenájmu majetku obcí a vyšších územných celkov a tiež technické úpravy týkajúce sa výpočtu základu dane fyzických osôb z dôvodu rozčlenenia príjmov na aktívne a pasívne a možnosti uplatnenia nezdaniteľnej časti základu dane len z aktívnych príjmov. V čl. 2 sa mení a dopĺňa zákon 564/2004 Z. z. o rozpočtovom určení výnosu dane z príjmov územnej samospráve. Návrh zákona o rozpočtovom určení dane z príjmov územnej samospráve je vypracovaný v zmysle dohody, podľa ktorej územná samospráva súhlasí so začlenením do navrhovaného ústavného zákona o rozpočtovej zodpovednosti, ako aj s participáciou na konsolidácii verejných financií. V návrhu zákona o rozpočtovom určení výnosu dane z príjmov územnej samospráve dochádza k úprave podielu na dani z príjmu fyzických osôb pre územnú samosprávu z 93,8 % na úroveň 87,3 %, z toho pre obce zo 70,3 % na 65,4 % a pre vyššie územné celky z 23,5 % na 21,9 %. Ďakujem za pozornosť.
Jurinová, Erika, podpredsedníčka NR SR (2013-02-08):
S reakciou na faktické poznámky pán poslanec Viskupič.
Nicholsonová, Lucia, poslankyňa NR SR (2012-06-19):
Ďakujem veľmi pekne za slovo. Na základe ustanovenia § 34 rokovacieho poriadku Národnej rady Slovenskej republiky podávam procedurálny návrh na spojenie rozpravy k bodom programu 34 a 35, keďže ide o nadväzujúce návrhy v prvom čítaní týkajúce sa úpravy dávok v hmotnej núdzi a príspevku na bývanie. Ďakujem pekne.
T. Cabaj, podpredseda NR SR: (2009-12-04):
Nech sa páči, pán poslanec, máte slovo.
Matovič, Igor, poslanec NR SR (2019-10-15):
Čiže znenie návrhu. Navrhujem, aby Národná rada na rokovanie zaradila nový bod – odvolanie predsedu Národnej rady, podpredsedu Národnej rady Slovenskej republiky Martina Glváča z postu podpredsedu Národnej rady. Odôvodnenie: Martin Glváč dlhodobo a vedome komunikoval so závadovou osobou Alenou Zsuzsovou, hoci vedel, že táto osoba bola vyšetrovaná v súvislosti s vraždou primátora Hurbanova. Túto skutočnosť zatajil, robil to jako minister obrany a zároveň po smrti Jána a Martiny sa vysmieval ľuďom, ktorí protestovali v súvislosti so smrťou Jána a Martiny. Takýto človek je hanbou na tomto poste, nemá tam čo robiť a je doslova pľuvancom do očí pozostalých po Jánovi a Martine. Dupľom v čase, kedy je vyšetrovaný a čoskoro pred súdom bude stáť objednávateľ vraždy Marian Kočner, s ktorým dlhodobom udržiaval priateľské vzťahy a chodil s ním na dovolenky na jachty do Chorvátska.
B. Bugár, podpredseda NR SR: (2004-09-08):
(Hlasovanie.) Prítomných je 134 poslancov, za návrh 132, proti 1, hlasovania sa zdržal 1. Konštatujem, že tento návrh uznesenia sme schválili. Pristúpime k hlasovaniu o návrhu poslanca Národnej rady Slovenskej republiky Jána Rusnáka na vydanie zákona, ktorým sa mení zákon č. 328/1991 Zb. o konkurze a vyrovnaní v znení neskorších predpisov (tlač 846). Pani poslankyňa Laššáková, nech sa páči, máte slovo.
Hrnčiar, Andrej, podpredseda NR SR (2018-06-13):
Pán poslanec Jarjabek.
Dostál, Ondrej, poslanec NR SR (2020-11-05):
Ďakujem, pán minister, a teda za sprostredkovanie odpovede pána ministra vnútra. A tak, keď vás tu mám, tak sa chcem spýtať, či náhodou nemáte poznatky aj o tom, či sa home office uplatňuje aj na vašom ministerstve alebo, alebo v rámci vášho rezortu, ale samozrejme, že nebola to otázka na vás, takže ak poviete, že nie, neviete o tom, tak ako berem to.
P. Hrušovský, predseda NR SR: (2003-04-23):
(Hlasovanie.) 89 prítomných, 85 za návrh, 4 nehlasovali. Konštatujem, že návrh sme schválili. Pristúpime k rokovaniu o ďalšom bode programu, ktorým je vládny návrh zákona, ktorým sa mení a dopĺňa zákon Národnej rady Slovenskej republiky č. 278/1993 Z. z. o správe majetku štátu v znení neskorších predpisov, ktorý prerokúvame v druhom čítaní ako tlač 147. Súčasťou návrhu je aj spoločná správa gestorského výboru, ktorú máte ako tlač 147a. Prosím, aby z poverenia vlády Slovenskej republiky predmetný návrh zákona uviedol opäť pán podpredseda vlády Mikloš. Nech sa páči, pán podpredseda, máte slovo.
Pčolinský, Peter, podpredseda NR SR (2023-05-17):
Ďakujem pekne. Vyhlasujem rozpravu za skončenú. Chce zaujať stanovisko navrhovateľ? Nie. Pán spravodajca hlasovanie zajtra o jedenástej. Prerušujem rokovanie o tomto bode programu. Pristúpime k prvému čítaniu poslanca Miloša Svrčeka na vydanie zákona, ktorým sa mení a dopĺňa zákon č. 187/2021 Z. z. o ochrane hospodárskej súťaže a o zmene a doplnení niektorých zákonov. Návrh zákona je pod tlačou 1621, návrh na pridelenie na prerokovanie výborom je v rozhodnutí č. 1648. Dávam slovo poslancovi Milošovi Svrčekovi, aby návrh zákona uviedol. (Rokovanie o návrhu poslanca Národnej rady Slovenskej republiky Miloša Svrčeka na vydanie zákona, ktorým sa mení a dopĺňa zákon č. 187/2021 Z. z. o ochrane hospodárskej súťaže a o zmene a doplnení niektorých zákonov , tlač 1621.)
Kvorka, Ján, poslanec NR SR (2024-06-13):
Ďakujem za slovo. Pán predsedajúci, dajte, prosím, hlasovať o tom, že Národná rada Slovenskej republiky prerokuje uvedený vládny návrh zákona v skrátenom legislatívnom konaní.
Glváč, Martin, podpredseda NR SR (2017-04-06):
Pani poslankyňa, hovoríme k rozprave.
Jurinová, Erika, poslankyňa NR SR (2017-05-17):
Vážený pán predsedajúci, kolegyne, kolegovia, dovoľte mi v krátkosti predstaviť návrh zákona, ktorý sa týka novely zákona o rodine a je nielen na pohľad veľmi jednoduchý, je aj v skutočnosti veľmi jednoduchý. A čo je dôležité, nezakladá žiadne nároky na zvýšenie štátneho rozpočtu. Zakladá možno jedine nároky na vyššiu zodpovednosť rodičov pri vyživovaní svojich detí. Takže v úvode poviem stručne, o čo ide. Účelom zákona je najmä ochrana najslabších skupín spoločnosti a to teda detí, ktoré sú nezaopatrené, neplnoleté alebo sa sústavne pripravujú na povolanie a sú odkázané na pomoc svojich rodičov, ako i rodiča, ktorý sa o takéto dieťa stará sám. V prípadoch neúplných rodín sú tieto mnohokrát odkázané na finančnú pomoc druhého rodiča, ktorý ju zabezpečuje práve prostredníctvom takzvaného minimálneho výživného. Neúplné rodiny sú najviac ohrozené chudobou. Potvrdzujú to aj dlhodobé výskumy. To znamená, že sú ohrozené samotné deti. Zákonné výživné však v mnohých prípadoch nepokrýva ani základné potreby dieťaťa. Preto sme si istí, že je potrebné výšku minimálneho výživného rodiča upraviť, zvýšiť. Tiež si dovoľujem uviesť, že častou praxou pri rozhodnutiach súdov o neodkladných opatreniach je najmä z dôvodu bezodkladného riešenia veci, že sa sudcovia priamo v konaní nezaoberajú finančnou situáciou rodičov a stanovia povinnému až do rozhodnutia vo veci samej iba minimálnu vyživovaciu povinnosť, čo často vedie k rapídnemu zníženiu životného štandardu rodiny na dlhšiu dobu. Vzhľadom na vyššie uvedené teda navrhujeme upraviť výšku vyživovacej povinnosti, a to teda bez toho, že každý rodič bez ohľadu na svoje schopnosti, možnosti a majetkové pomery je povinný plniť svoju vyživovaciu povinnosť v minimálnom rozsahu vo výške 50 % zo sumy životného minima na nezaopatrené neplnoleté dieťa alebo na nezaopatrené dieťa podľa § 2 písm. c) zákona o životnom minime, to jest vo výške 45,21 mesačne v tomto čase. Pre komplexnosť uvediem, že dnes existuje táto minimálna vyživovacia povinnosť vo výške 30 % zo sumy životného minima, čo je presne 27,13 eur. Vieme, že životné minimum sa teraz pár rokov nezvyšovalo, takže aj tá čiastka minimálnej vyživovacej povinnosti zostala na tejto úrovni 27,13 niekoľko rokov. Sami uznáte, že je to naozaj veľmi nízka suma, ktorá by si zaslúžila minimálne pozornosť aj z toho dôvodu, že, zopakujem, nezvyšuje náklady, nároky na zvýšenie štátneho rozpočtu. Je to vec rodičov. Každému zodpovednému rodičovi by malo ísť o to, ak už sa nemôžu obaja starať o svoje dieťa, aby vedel prispieť druhému rodičovi, ktorému je dieťa zverené do starostlivosti, v sume, ktorou je ten starajúci sa rodič schopný tú starostlivosť v slušnej miere zabezpečiť. Na úvod toľko, zároveň sa hlásim do rozpravy.
Duchoň, Daniel, poslanec NR SR (2013-09-18):
Ďakujem pekne. Pán kolega, vy ste postavili v podstate stav verejných financií a vôbec Slovenska do pomerne, by som povedal, rizikovej polohy, ale, našťastie teda, v súčasnosti je opak pravdou aj z pohľadu, ako už tu bolo viackrát spomenuté kolegom Kamenickým, aj z pohľadu investorov. Jednoducho dnes Slovensko má dôveru investorov, čo sa prejavuje v podobe nízkych úrokov, za ktoré si požičiavame, takisto sú tu konštatovania zo strany Európskej komisie, že si Slovensko zodpovedne plní svoje konsolidačné ciele. A znovu by som rád dal do pozornosti, že od začiatku, keď vláda nastúpila do svojej funkcie, deklarovala konsolidáciu verejných financií ako svoju top prioritu a tomu, samozrejme, aj poriadila svoju činnosť. A môžme vidieť, že dnes sa už začínajú pozitívne prejavovať aj viaceré opatrenia, ako napríklad boj proti daňovým únikom a podobne. Ďakujem.
Zmajkovičová, Renáta, podpredsedníčka NR SR (2013-06-25):
Pani poslankyňa Vaľová.
Novotný, Viliam, poslanec NR SR (2014-11-08):
Ja som na tejto schôdzi už počul veľa o Košičanoch, ktorí tunelujú slovenské zdravotníctvo, o košických firmách a to slovo Košice sa pomaly už začína sprofanovať. Chcem ti povedať, pán poslanec Frešo, len toľko, že slušným ľuďom v Košiciach, a tých je drvivá väčšina, nie je jedno, že SMER tuneluje slovenské zdravotníctvo. Košičanom nie je jedno, že SMER tuneluje slovenské zdravotníctvo. Košičanom nie je jedno, že firma Medical Group SK, kde pred rokmi pôsobil súčasný predseda parlamentu – tiež Košičan – Pavol Paška, že jej jediným akcionárom je česká spoločnosť Medical Group Europe a jej jediným akcionárom je slovenská spoločnosť RK2, a. s., a jej jedinými akcionármi sú spoločnosti Herridan Ltd, Iouliou Typaldou 6, 4. poschodie, byt/kancelária č. 402 Agioi Omologites, Lefkosia, Nikózia, Cyprus, a Hillside Holdings Ltd, Mapp Street 1, Belize City, Belize. Slušným Košičanom nie je jedno, že smeráci tunelujú slovenské zdravotníctvo a verejné zdroje odchádzajú do vrecák týchto schránkových firiem niekde v Belize a na Cypre. A to, čo povedal pán Číž, je nehoráznosť, pretože, pán poslanec Frešo, keď bolo logo SDKÚ – DS vlastníctvom schránkovej firmy v Londýne, pán premiér Fico sa hádzal o zem a premiér Dzurinda vyvodil, expremiér Dzurinda vyvodil zodpovednosť. Ale tu sa tunelujú verejné zdroje, peniaze občanov Slovenskej republiky na zdravotnom poistení a odchádzajú na Belize a na Cyprus a bohvie ešte komu do vrecka. Ja verím, že Košičania v sobotu v komunálnych voľbách povedia jasné nie takýmto kšeftom SMER-u. Jasné nie smeráckym kšeftom v zdravotníctve. (Potlesk.)
Jurinová, Erika, podpredsedníčka NR SR (2015-07-01):
Pán poslanec Mičovský.
Šmilňák, Martin, poslanec NR SR (2024-01-09):
Pán kolega Lackovič, vy ste vyjadrili nesúhlas s tým, že tak vážna a tak rozsiahla legislatívna norma sa nemá pripravovať v skrátenom legislatívnom konaní, a hovoríte o tom, že máme tomu venovať dostatok času a majú na tom pracovať tí najlepší odborníci. Ja sa ale obávam, pán kolega, že oni tomu venovali dostatok času a že to pripravovali ich najlepší odborníci. Toho sa najviac obávam. A že to bolo šité na mieru. Lebo viete, keď, keď to čítame do hĺbky a premieňame tie paragrafy na drobné, tak nám z toho nabieha husia koža. Čiže podľa mňa to neodflákli, ani náhodou, je to pripravené veľmi dobre. Tam ste spomínali výhrady Európskej únie. Ja sa obávam, že Európska únia môže zasahovať do vnútorných záležitostí štátu iba tam, kde má kompetencie. A ja by som tu trval na našej subsidiarite, že veci, ktoré si vieme vyriešiť doma, si máme vyriešiť doma. Ale čo Európska únia, ako ste uviedli, určite bude strážiť, je, ako sa nakladá s prostriedkami Európskej únie. A keď sa tam znižovali tie limi... teda zvyšovali limity, odkedy je sprenevera európskych peňazí trestný čin a odkedy nie je, tak tu Európska únia určite zasiahne a tam budeme mať reálne problémy. Keď, keď to bude vážna vec, tak dopadneme ako Poľsko alebo ako Maďarsko, a tam by som teda vládnej koalícii pripomenul, že nemáme vôbec prostriedky na to, aby sme niečo rozhadzovali. A ešte spomeniem tú skratku ASAP, ktorú ste tu použili viacerí. Treba, treba asi ju vysvetliť, aby ostatní rozumeli. Tá skratka ASAP v zásade znamená to, čo tu predvádzate teraz s tým zrýchleným legislatívnym konaním. Ja by som povedal, že to sa momentálne rovná, ASAP sa rovná zrýchlené legislatívne konanie.
Pellegrini, Peter, predseda NR SR (2015-09-18):
Ďakujem pekne. Poprosím teraz pána spravodajcu Panáčka, aby informoval Národnú radu o výsledku rokovania vo výboroch a odôvodnil návrh a stanovisko gestorského výboru.
Podmanický, Ján, poslanec NR SR (2023-11-28):
Pán poslanec, vy ste ako taký dôvod, prečo odvolávate ministra vnútra, uviedli, že hneď po svojom nástupe odvolal vyšetrovateľov, ktorí vyšetrujú korupčné kauzy. Ako by ste tak chceli navodiť takú atmosféru, že tu máme nejakých nezávislých, objektívnych, zákonných vyšetrovateľov, ktorí sú čistí ako ľalia, a tu zlý minister Eštok ich svojvoľne odvolal. Ale zabudli ste povedať, že títo vyšetrovatelia sú trestne stíhaní. Zákon o štátnej službe príslušníkom Policajného zboru jasne ukladá povinnosť ministrovi postaviť mimo služby vyšetrovateľov alebo policajtov, ktorí sú čo i len dôvodne podozriví, a to vôbec nehovorí zákon o tom, že musia byť trestne stíhaní, stačí dôvodné podozrenie. Títo policajti sú trestne stíhaní a neviem, pán poslanec, vy žijete asi v nejakej bubline a vôbec neevidujete, s čím všetkým sú spojení títo – v úvodzovkách – elitní vyšetrovatelia. To obrovské množstvo nahrávok, prepisov, ktoré odzrkadľuje, akým spôsobom manipulovali trestné konania, ako teda bojovali s tou korupciou, že to bol boj nezákonnými prostriedkami, nezákonným spôsobom, dokonca možno až trestným spôsobom. To je všetko v poriadku. Vy chcete, aby takíto vyšetrovatelia vyšetrovali napríklad vás? Ľudia, ktorí jednoducho porušovali zákon, Trestný poriadok, čoho sa chytili, tak to manipulovali. To je v poriadku? A to nehovorím o ich slovníku, veď to, keď čítate, ako sa tešia z toho, že im niekto zomrel vo väzbe, bodaj by všetci tak pomreli, nebudú mať robotu, veď to je v poriadku toto? Ďakujem. (Potlesk.)
Žiga, Peter, podpredseda NRSR (2024-06-27):
Prezentujme sa a hlasujme. (Hlasovanie.) 141 prítomných, 79 za, 10 proti, 52 sa zdržalo. Návrh sme schválili.
P. Paška, predseda NR SR: (2008-04-08):
Dámy a páni, chcem vás požiadať, aby sme sa pred hlasovaním prezentovali, aby som zistil, či sme uznášaniaschopní. (Prezentácia.) 84 prítomných. Sme uznášaniaschopní. Poprosím pani poslankyňu Laššákovú, aby uvádzala hlasovanie.
Baránik, Alojz, poslanec NR SR (2022-12-06):
Ďakujem veľmi pekne. No, vo všeobecnosti by som povedal, že tí, ktorí vystúpili v reakcii na moje vystúpenie na podporu, tak, že podporujú pána generálneho prokurátora, tak sa delia do nasledujúcich kategórií. Jednak možno dúfajú v to, že im pán generálny prokurátor v ich osobnom trestnom stíhaní, ktoré očakávajú, poskytne ochranu podľa tri šesť trojky. Potom sú tu takí, ktorí ďakujú za už minulé prejavené láskavosti, to sa týka najmä fašistov, a potom sú tu, samozrejme, takí, ktorí ďakujú aj za to, čo už pre nich urobil tak v oblasti tri šesť trojky. Pokiaľ ide o kolegu Šutaj Eštoka, tak ja viem, že u Kičuru ani u pána Pellegriniho sa takéto detaily naučiť nedali, ale je dôležité uviesť, že Generálna prokuratúra v zmysle ústavy nie je nadaná nezávislosťou. To nie je nezávislý orgán. Samozrejme, pán, dokonca aj na ústavnoprávnom výbore sa pán generálny prokurátor, pretože je to v jeho mysli hlboko zakorenené, vyjadril, že Generálna prokuratúra je nezávislý orgán. Nie je to nezávislý orgán. Môže byť samostatne upravený v ústave, a to tiež je na debatu, ale nie je to nezávislý orgán. Je to orgán, ktorý podlieha kontrolnej právomoci Národnej rady, napríklad aj je povinný spolupracovať s inými ústavnými orgánmi. Ďakujem ostatným všetkým za to, že reagovali na mňa. Ďakujem.
Podmanický, Ján, poslanec NR SR (2012-08-10):
Budeme hlasovať o 11. návrhu pána poslanca Mihála.
Hort, Milan, podpredseda NR SR (2011-04-01):
Ďakujem pekne, pán poslanec, zaujmite miesto v tejto chvíli určené pre navrhovateľov. V tomto bode plníte aj funkciu spravodajcu. Otváram rozpravu o tomto bode programu. Nedostal som žiadnu písomnú prihlášku. Pýtam sa, kto sa chce do rozpravy prihlásiť ústne? Nikto. Vyhlasujem rozpravu za skončenú. Prerušujem rokovanie aj o tomto bode programu. V tejto chvíli, pretože vás chce ešte osloviť aj predseda parlamentu na záver, tak vyhlasujem päťminútovú prestávku a po päťminútovej prestávke zaujme toto miesto predseda parlamentu. Ja za seba vám želám pekný víkend a ďakujem za spoluprácu. Päťminútová prestávka. (Päťminútová prestávka.)
Kotleba, Marian, poslanec NR SR (2020-12-04):
Pán poslanec Tomáš, ja nemôžem súhlasiť s vaším vyjadrením, že Matovič oklamal ľudí. Vy ani ľudia len jednoducho Matovičove reči pred voľbami nepochopili. Ak ste citovali, že Matovič povedal, že ľuďom nebudú predsa brať pár drobných na sociálnych opatreniach a nebudú ich strašiť tým, že by sociálne opatrenia zobrali, tak on neklamal, pretože oni ich nestrašili, oni im rovno zobrali tie sociálne opatrenia. A nezobrali ľuďom pár drobných, áno, dodržal svoje slovo, zobrali im stovky miliónov eur. Čiže Matovič neklamal, len my sme ho všetci alebo teda tí ľudia, čo ho volili, ho absolútne nepochopili, že to nebol sľub, ale to bol čistý cynizmus. A, pán poslanec Tomáš, zase s čím súhlasím vo vašom príspevku, je to, že treba, treba možno k nemu len dodať, že napriek tomu, že skutočne táto vláda ide v rozpočte brať stovky miliónov eur ľuďom, deťom, dôchodcom, tak ten deficit, ktorý majú naplánovaný na budúci rok vo výške 7 mld. eur, tak ten hovorí o tom, že vláda ani za cenu toho, že ľuďom berie, tak nechce konsolidovať verejné zdroje, verejné financie, ale práve naopak, že hoci ľuďom berie peniaze, veľké milióny eur berie ľuďom, priamo ľuďom, tak z pohľadu nákladov na dlhovú službu bude tento postoj vlády znamenať doslova finančnú katastrofu pre budúcnosť Slovenska. A toto je obrovská, obrovský výkričník a aj tí koaliční poslanci, ktorí aspoň trošku rozumejú tomu, aké následky tento rozpočet prinesie, a to bude nielen to zadlženie vo výške takmer 70 mld., ktoré je projektované v tomto rozpočtovom trojročnom období, ale náklady na dlhovú službu, tak ani normálni, príčetní koaliční poslanci tento rozpočet podporiť nemôžu.
M. Číž, poslanec: (2005-10-25):
Svoj návrh odôvodňujem nasledovne. Pán poslanec Drgonec ako predseda ústavnoprávneho výboru porušil zásadné pravidlá politickej etiky v oblasti konfliktu záujmov tým, že ako člen vládnej koalície, ako predseda ústavnoprávneho výboru nevykonával potrebné kroky na zabezpečenie práv vlastníkov pozemkov vo sfére investície Kia ako ústavný činiteľ, čo, prirodzene, mu patrí k jeho základným povinnostiam, ale náhle sa stal profesijným advokátom občanov a za niekoľko miliónovú odmenu neuveriteľne rýchlo vybavil vo vláde Slovenskej republiky náhlu nápravu pomerov, a to v čase, keď koalícia hľadala podporu nezávislých poslancov, ktorým sa pán poslanec Drgonec medzitým stal. Okrem toho podľa praxe posledných rokov všetkých nezávislých poslancov sme z funkcií predsedov výborov odvolali. Zásadné výhrady máme aj k formám reprezentácie ústavnoprávneho výboru jeho predsedom v zahraničí, k arogantným a urážlivým formám...
Grendel, Gábor, podpredseda NR SR (2020-12-03):
S reakciou na faktické poznámky pán poslanec Dostál.
Bugár, Béla, podpredseda NR SR (2018-06-25):
Prezentujme sa a hlasujme. (Hlasovanie.) Prítomných 131, za 60, proti 16, zdržalo sa 55 poslancov. Návrh nebol schválený. Teraz prosím pani poslankyňu Bašistovú, aby uviedla hlasovanie v prvom čítaní o návrhu skupiny poslancov na vydanie zákona, ktorým sa mení a dopĺňa zákon č. 461/2003 Z. z. o sociálnom poistení (tlač 974). (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov , tlač 974.)
Hlina, Alojz, poslanec NR SR (2014-02-12):
No, ale s týmto nebudete súhlasiť, čo vám poviem, že...
Kollár, Boris, predseda NR SR (2022-05-04):
To potom pevne verím, že pán minister zodpovie, ale teraz tým pádom, že máme vyčerpanú rozpravu, vyhlasujem všeobecnú rozpravu za skončenú. Chce k rozprave zaujať stanovisko navrhovateľ? Nech sa páči, pán minister.
Viskupič, Marián, poslanec NR SR (2020-04-07):
Ďakujem pekne. Pán predsedajúci, vzhľadom na to, že zákon sa prerokúva v skrátenom legislatívnom konaní, podľa § 89 zákona o rokovacom poriadku sme v treťom čítaní, prosím, otvorte rozpravu.
B. Bugár, podpredseda NR SR: (2003-02-26):
(Hlasovanie.) Prítomných 125 poslancov, za návrh hlasovalo 104, proti 15, zdržalo sa 5, nehlasoval 1. Konštatujem, že aj tento návrh sme prijali. M. Beňová, poslankyňa: Ďakujem pekne. No a na záver Národná rada Slovenskej republiky žiada vládu Slovenskej republiky predložiť na rokovanie Národnej rady Slovenskej republiky celkový návrh pozície Slovenskej republiky k budúcim inštitucionálnym reformám Európskej únie.
Gašpar, Tibor, poslanec NR SR (2024-02-08):
Budeme hlasovať o bode 39 druhého pozmeňujúceho návrhu poslanca Galka.
Laššáková, Jana, podpredsedníčka NR SR (2013-03-13):
Prosím, prezentujme sa a hlasujeme. (Hlasovanie.) Prítomných 141 poslancov, za návrh hlasovalo 103 poslancov, proti bol 1 poslanec, zdržalo sa 37 poslancov. Konštatujem, že Národná rada sa uzniesla, že tento návrh zákona prerokuje v druhom čítaní. Nech sa páči, uvádzajte ďalšie hlasovania.
P. Paška, predseda NR SR: (2009-10-22):
(Hlasovanie.) 143 prítomných, 84 za, 14, 44 sa zdržalo, 1 nehlasoval. Vyslovili sme súhlas so skráteným legislatívnym konaním. Pán poslanec Líška bude uvádzať teraz hlasovanie o vládnom návrhu zákona v druhom čítaní o medzinárodnej pomoci pri vymáhaní niektorých pohľadávok. Je to tlač 1193. (Hlasovanie o v ládnom návrhu zákona o medzinárodnej pomoci pri vymáhaní niektorých finančných pohľadávok a o zmene a doplnení niektorých zákonov.)
Grendel, Gábor, podpredseda NR SR (2020-06-04):
Pán poslanec Susko.
M. Číž, podpredseda NR SR: (2007-12-06):
(Hlasovanie.) Prítomných 139 poslancov, za návrh 57 poslancov, proti 72 poslancov, zdržalo sa 10 poslancov. Konštatujem, že tento návrh sme neschválili.
Horváth, Zoltán, poslanec NR SR (2011-11-29):
Keďže sme v treťom čítaní, prosím, dajte hlasovať v súlade s § 90 ods. 5 rokovacieho poriadku o zákone ako celku so stanoviskom gestorského výboru schváliť ho.
Puci, Róbert, poslanec NR SR (2019-02-05):
Teraz pristúpime k hlasovaniu o pozmeňujúcom návrhu z rozpravy. Dajte, prosím, hlasovať o mojom pozmeňujúcom návrhu.
Jurinová, Erika, podpredsedníčka NR SR (2015-05-28):
Pán poslanec Petrák.
Kazda, Radovan, poslanec NR SR (2022-09-22):
Ďakujem veľmi pekne. Táto odpoveď bola trochu presnejšia, nič menej teda v podstate bola už medializovaná v tomto, v tomto duchu. Napriek tomu sa teda pozastavujem nad tým, že by mala byť energetická kríza nejakým dôvodom omeškania procesov, takisto tá stavebná legislatíva bola už schválená pred niekoľkými mesiacmi, takže tam už sa dalo ďalej pracovať. Žiaľ teda, nebudete mi vedieť odpovedať na doplňujúce otázky, ale tak iba budem lakonicky konštatovať, že ministerstvo životného prostredia veľmi často a veľmi pravidelne a takmer až chronicky pravidelne mešká s rôznymi normami, so zavádzaním ISOH-u, s vyhláškami, ktoré sú veľmi dôležité a nadväzujúce na nové zákony, a deje sa to tak často, že mám dojem, že slovenské vlakové spoje meškajú oveľa menej ako práca ministerstva životného prostredia na týchto dôležitých normách. Ďakujem vám za odpoveď.
Laurenčík, Milan, podpredseda NR SR (2021-10-27):
Ďakujeme, pán minister. V tejto chvíli vyhlasujem rozpravu o tomto bode za skončenú. Pán navrhovateľ sa včera vyjadril, že nezaujme stanovisko. Pýtam sa, či chce zaujať spoločný spravodajca, teda spoločná spravodajkyňa. Nie. Prerušujem rokovanie o tomto bode programu a končím dnešné dopoludňajšie rokovanie. Želám vám dobrú chuť k obedu, o 14.00 hod. pokračujeme schváleným programom. (Prerušenie rokovania o 12.10 hodine.) (Pokračovanie rokovania o 14.00 hodine.)
J. Mikuš, poslanec: (2004-06-24):
Najskôr budeme hlasovať o bodoch spoločnej správy okrem bodu 2 s odporúčaním gestorského výboru schváliť ich.
Milanová, Natália, ministerka kultúry SR (2023-02-01):
Vážený pán predseda, dovoľte mi, prosím, otvoriť rozpravu k tomuto návrhu zákona.
Zmajkovičová, Renáta, podpredsedníčka NR SR (2012-09-26):
Pán poslanec Kuffa.
Dostál, Ondrej, poslanec NR SR (2023-11-21):
Pán poslanec Hlina, no áno, aj politické práva sú základné ľudské práva, právo podieľať sa na správe vecí verejných a právo vykonávať verejnú funkciu. Ale súhlasím s tvojou interpretáciou, že ohrozenie práva politikou SMER-u a HLAS-u zastávať verejnú funkciu tým, že nesplnia niektoré svoje sľuby, nemôže byť dôvodom na porušovanie zákona o rokovacom poriadku. A ani to nenapĺňa tie dôvody, ktoré zákon o rokovacom poriadku stanovuje ako podmienku pre skrátené legislatívne konanie. Žiadne reálne právo ani žiadna sloboda v tejto chvíli nie sú ohrozené. Takže nie sú naplnené dôvody na skrátené legislatívne konanie. A teda dúfam, že pán minister ešte vystúpi optimálne v rozprave, aby sme mohli naňho zareagovať a pokúsi sa vyvrátiť tie pochybnosti, s ktorými sme viacerí vystúpili a ktoré hovoria o tom, že nás vláda nabáda na to, aby parlament porušil zákon o rokovacom poriadku, keď v tomto prípade odsúhlasí skrátené legislatívne konanie. Ďakujem.
Puci, Róbert, poslanec NR SR (2015-03-17):
Dajte, prosím, hlasovať o bode 118 spoločnej správy, ktorý požiadal vyňať na osobitné hlasovanie pán poslanec Mikuš, odporúčanie gestorského výboru je schváliť.
Ledecký, Vladimír, poslanec NR SR (2024-05-03):
Ja len krátko by som chcel zodpovedať na vašu otázku. Tak preto miestna samospráva a nie VÚC-ka, lebo práve tie deti nechodia len na stredné školy, aj na základné školy, to je zriaďovateľom miestna samospráva, má, tá miestna samospráva, samozrejme, má bližšie k tomu zariadeniu, lebo sa nachádza na jej území jak vyšší územný celok. A ešte sme vychádzali z toho, že v minulosti tá miestna samospráva alebo tá miestna samospráva mala člena v rade školy pred niekoľkými rokmi a z vlastnej skúsenosti viem, že veľmi sme sa o tento problém zaujímali a sme boli prínosom práve pre fungovanie tohto zariadenia. Ďakujem.
Ďuriš Nicholsonová, Lucia, podpredsedníčka NR SR (2019-04-05):
S reakciou na faktické poznámky pán poslanec Kollár.
Glváč, Martin, podpredseda NR SR (2017-04-06):
Pani poslankyňa Kiššová.
P. Hrušovský, predseda NR SR: (2002-11-20):
(Hlasovanie.) Prítomných je 132 poslancov, za návrh 80, proti 44, zdržalo sa 5, nehlasovali 3. Návrh sme schválili. Prosím ďalší návrh, pani poslankyňa.
Galek, Karol, poslanec NR SR (2023-05-24):
Ďalšou v rozprave... vystúpila pani poslankyňa Majorová Garstková a podala jeden doplňujúci návrh. Prosím, pán predsedajúci, dajte hlasovať o návrhu podaného paňou poslankyňou Majorovou Garstkovou.
Grendel, Gábor, podpredseda NR SR (2022-02-08):
Pán poslanec Kotleba, nie som si istý, vy ste boli alebo neboli vykázaný? (Reakcia z pléna.) Určite? Teraz komu veriť? Áno. (Predsedajúci telefonuje prostredníctvom interného telefónu.) Tak nech sa páči, pán poslanec Kotleba.
Puci, Róbert, poslanec NR SR (2015-03-17):
Odhlasovali sme všetky body zo spoločnej správy, teraz pristúpime k hlasovaniu o pozmeňujúcich návrhoch, ktoré odzneli v rozprave. Ako prvý vystúpil pán poslanec Huba, ktorý žiada hlasovať o bodoch svojho pozmeňujúceho návrhu takto: o bodoch 1 až 12, 22 až 24 a 26 spoločne, 13 a 16 spoločne, 18 a 19 spoločne, 25, 20, 29 a 30 osobitne, 27 a 28 spoločne. Pán predseda, dajte, prosím hlasovať o pozmeňujúcom návrhu pána poslanca Hubu o bodoch 1 až 12, 22 až 24 a 26 spoločne.
Dostál, Ondrej, poslanec NR SR (2019-10-24):
Ja reagujem na to, čo hovorila. (Prerušenie vystúpenia predsedajúcim.)
Blanár, Juraj, podpredseda NR SR (2021-12-07):
Pekné popoludnie, vážené pani poslankyne, páni poslanci, budeme pokračovať v rokovaní deviateho dňa 51. schôdze Národnej rady Slovenskej republiky podľa odsúhlasenej zmeny programu druhým čítaním o vládnom návrhu zákona, ktorým sa mení zákon č. 213/2019 Z. z. o odplatách a o poskytovaní príspevku v civilnom letectve a o zmene a doplnení niektorých zákonov v znení neskorších predpisov , ktorý prerokúvame v skrátenom legislatívnom konaní. Vládny návrh je pod parlamentnou tlačou 801. Výsledky rokovania výborov sú v spoločnej správe 801a. Prosím teraz pána ministra dopravy a výstavby Slovenskej republiky Andreja Doležala, aby vládny návrh zákona odôvodnil. Nech sa páči, pán minister.
Glváč, Martin, podpredseda NR SR (2018-10-18):
O vystúpenie požiadal pán navrhovateľ. (Reakcie z pléna.)